කතරගම ඇසළ මංගල්යය හෙට ඇරැඹෙයි
ඓතිහාසික රුහුණු කතරගම මහා දේවාලයේ 2024 වාර්ෂික ඇසළ මංගල්යය හෙට 06 දා ආරම්භ කෙරේ එදින සිට දිනපතා පෙරහැර පැවැත්වෙන අතර අවසාන මහා පෙරහැර 21 වැනිදා වීදි සංචාරය කරයි 22 වැනිදා අලුයම මැණික් ගඟේ දියකැපීමෙන් පසු උත්සව කටයුතු නිමාවට පත්වේ උතුරු නැගෙනහිර ප්රදේශවල සිට පාද යාත්රාවෙන් පැමිණෙන බැතිමත්හු මේ දිනවල කුමන සහ යාල වනෝද්යාන හරහා කතරගම පුදබිමට පැමිණෙමින් සිටිති වාර්ෂිකව පහළොස් දහසකට අධික බැතිමත්හු පිරිසක් මෙලෙස පැමිණෙති ඉකුත් 03 වැනිදා ආරක්ෂක රාජ්ය ඇමැති ප්රමිත බණ්ඩාර තෙන්නකෝන් මහතා පාද යාත්රාවෙන් පැමිණෙන බැතිමතුන් සමග එක්වී පුදබිමට පැමිණියේය මෙම අවස්ථාවේදී බස්නායක නිලමේ තැන්පත් ඩිෂාන් වික්රමරත්න ගුණසේකර මහතා ඇමැතිවරයා පිළිගත්තේය මෙවර ඇසළ මංගල්යය අති උත්කර්ෂවත් ලෙස පැවැත්වීමට බස්නායක නිලමේ ඩිෂාන් වික්රමරත්න ගුණසේකර මහතා කටයුතු යොදා ඇත පැරණි චාරිත්රානුකූලව අලි ඇතුන් සහිතව උඩරට පහතරට සහ සබරගමු සාම්ප්රදායික ගැටුම්වලින් පෙරහැර පැවැත්වේ උත්සව සමයේ කතරගම පුදබිමට පැමිණෙන බැතිමතුන් සඳහා අවශ්ය සියලුම පොදු පහසුකම් සැලසීමට මොනරාගල දිසාපති පසන් රත්නායක මහතා කටයුතු කර ඇත බැතිමතුන්ගේ ආරක්ෂාව සඳහා ශ්රී ලංකා පොලිසිය හා ශ්රී ලංකා යුද්ධ හමුදාව විශේෂ වැඩසටහනක් ක්රියාත්මක කර ඇති අතර ජල සහ සෞඛ්ය පහසුකම් සැලසීමට ද කටයුතු යොදා ඇත බඩල්කුඹුර රවිඳු ගුණතිලක